ky ky ky ky hbs_cyr ky ru ru ru ru kk bg bg ky de ru ky ru bg uk bg ky ru ky kk ky ky ky ru ky ky ky ky ky ky ky el ru ru ky ky ky uk ky de ky de ky de ky de ky de ky de ky de ky de ky de ky de ky de ky de bg ru uk hbs_cyr ru ru ru ru ky en en en en sv fr de de fr fr fr sv en fr en ja fr de fr es nb fr de en en sv de de fr en fr it fr de en ru
Роналдунун күйөрманы Килиан Мбаппе. 18 жашында баасы 180 миллион евро. 19 жашында Дүйнө чемпиону — Аргумент
Туулган жылы – 1998-жыл, 20-декабрь
Туулган жери – Бонди, Франция
Жетишкендиктери – 2 жолку Франция чемпиону (2017-жыл, 2018-жыл),жаштар арасында Европа чемпиону (2016-жыл), Дүйнө чемпиону (2018-жыл). Орусия-2018 чемпиондугунун мыкты жаш футболчусу.
19 жаштагы Мбаппенин Орусия мундиалында Франция курамынын негизги оюнчусуна айлануусуна көпчүлүк күмөн санаган. Бирок жыйынтыгы күтүлбөгөндөн да мыкты болуп чыкты. Дешамдын машыктыруучулук аракети менен Мбаппе чемпиондукта негизги оюнчу болуу менен ал жалпы 4 гол жаратып, анын ичинде финалда да айырмаланганга жетишти. Мбаппе чемпиондуктун алгачкы оюнунда Австралия коргоочуларынын айласын алты кетирип баштаганында эле Франция кимге ишене тургандыгы даана көрүнгөн. Чабуулчулук милдеттин бир бөлүгүн 19 жаштагы тажрыйбасыз  футболчуга өткөрүп берүү бир чети тобокелчилик эле. Себеби Аргентина сыяктуу команда менен ойноп калса Мессини көрүп толкунданып кетпейт деп эч ким кепилдик бере алмак эмес. Мбаппеден башкасы. Мбаппе андай болгон жок. Атүгүл оюн учурунда талаада бардыгы бирдей экендигин, ыңгайы келгенде дарбазага таамай болуу маанилүү экендигин тастыктады. Көпчүлүк биле бербеши мүмкүн, бирок Мбаппенин футболго берилүүсү Роналдуну көрүп башталган…
14 ЖАШЫНДА «РЕАЛДАН» БАШ ТАРТЫП…
14 жашында Килиан Франциянын эң мыкты делген футбол академиясы саналган Клерфонтенде машыкчу. Ошол кезде эле ага «Реал» кызыгуусун жашырбай өз командасына чакырат. Мбаппе үчүн бул түш сыяктуу эле. Зидандын оюнун телевизордон көрүп суктанып келсе, эми Зидан өзү Мадридге чакырып жатат. «Сантьяго Бернабеуго» келген Мбаппе үчүн келишим даяр турган. Ага атасынын колу гана керек эле. Бирок атасы Вилфрид Мбаппенин Мадридде калуусуна каршы чыгып койгон.
«Өз көзүм менен Зиданды көрүп, аны менен учурашуу мен үчүн унутулгус көз ирмемдер болгон. Келишимден баш тартканыма өкүнгөн эмесмин. Себеби туулуп өскөн үйүмдөн эрте кетүүнү каалаган эмесмин»,- деп эскерет Килиан.
Мбаппе дагы бир канча клубдардын келишиминен баш тартып Францияда эле калган. Мадридге болгон сапардан Мбаппе баары бир кубаныч менен кайткан. Ал Криштиану менен сүрөткө түшкөнгө жетишкен. Бул сүрөт бир канча жылдан кийин интернетте «жарк» этет…
ОЙЛОГОНУ ФУТБОЛ, ОЙНОГОНУ ФУТБОЛ…
Килиандын атасы Вилфрид Камерундан көчүп келип, Париждин жанындагы Бонди деген кичинекей шаардын футбол клубунда ойноп калат. Бул шаардан Килиандын апасы гандболчу Файзаны жолуктуруп, Бондиге отурукташат. Кийин Вилфрид машыктыруучулук милдетти аркалап, «Бонди» клубунун спорт директоруна чейин көтөрүлөт. Килианды 2 жашынан тарта эле стадионго чогуу алып барып жүрүп топ тепкенди үйрөтөт. 6 жашынан тарта Мбаппе өзүнөн бир канча улуу футболчулар менен машыгып баштайт. «Ошондо эле анын финттеринен баш айланып кетчү. Ал чуркаганда эч ким жетпей калчу» дейт анын биринчи машыктыруучусу Антонио Рикарди.
Ата-энеси жумуштан кармалып калганда Рикарди Мбаппени үйүнө узатып барып турчу. «Үйүнө жеткирип барганда эс алам деп ойлочумун. Бирок Килиан бөлмөсүнө алып кирип, мени менен футбол ойночу. Дагы жакшы, эч нерсени сындырган эмеспиз. Футбол менен ооруйт деген сөз даана Мбаппе үчүн айтылгандай эле. Анын сүйлөгөнү футбол, ойлонгону футбол, ойногону футбол эле»,- дейт ал.
16 ЖАШЫНДА ЧОҢ ФУТБОЛГО АРАЛАШКАН
«Реалдан» баш тарткан Килиан «Монакого» кошулат. Ал 16 жашында аталган клуб менен Франция чемпиондугунда дебют жасаган. 2016-жылы Мбаппе жаштар арасында Франция менен Европа чемпиондугун жеңип 5 жолу айырмаланган. Ал жеңишти майрамдаганга катышкан эмес, себеби жакынкы күндөрү «Монако» менен машыгуулары башталмак.
2017-жылкы сезондо Мбаппе «Монаконун» негизги оюнчуларынын бирине айланып, 26 гол киргизет. Ал эми «Монако» Франция чемпиондугун багындырат. «Бул сезондо мени жылдын ачылышы деп аташты. Эмки сезондо бул деңгээлден дагы көтөрүлүшүм керек. Көпчүлүк мени өз жашымдан улуу деп айтышат. Мен кадимки 18 жаштагы балдардай элемин, оюнга мени апам алып келет»,- деп белгилеген өзү. Бул сезондон кийин Мбаппени алуу үчүн командалар кезекке туруп калышкан. Бирок Мбаппе Франциядан кетүүгө шашылбайт. Ал «Пари-Сен-Жермен» менен келишим түзүп, жалпы трансфердик баа 180 миллион еврону чапчыйт.
Өткөн сезондо «ПСЖ» Мбаппе менен эң бир күчтүү чабуул үчилтигин түзө алды. Неймар-Кавани дуэти Мбаппе менен толукталып, Европаны дүңгүрөткөнгө киришти. Алгачкы сезондо бул дүңгүрөтүү Франция алкагында гана болуп, чемпиондук багынды. Башкы максат – Чемпиондор Лигасы экени айтпаса да белгилүү.
Мбаппенин бала кезинде күйөрмандык кылган командасы жок болчу. Ал жеке футболчуларга жан тартчу. Роналду ошолордун бири. Бирок Мбаппе канчалык кумир туткан болсоң дагы, талаага чыкканда кадимки эле атаандаш болуп каларын белгилейт. «Роналду – бала чакта мен жактырган футболчу. Мен чоңойдум. Роналду эми талаада жөн гана атаандашым».
← Тагдыр: ЖАНЫМ «ВЫЗЫВАЕТ…»
Марат Мураталиев, өкмөттүн Талас облусундагы ыйгарым укуктуу өкүлү: “Президентибиз баш болгон аткаминерлер “Манас Ордого” зыяратка келип турушат” →
Сиздин пикир жооптон баш тартуу
Пикир калтырыш үчүн киришиңиз керек.
Тимур Саралаев, Эл аралык өнүгүү жана саясат агенттигинин директору: «Таарынган, кекчил достун өч алуусун канаатандырыш керек да…»
Албек Ибраимовдун мыйзамсыз байлыктары түп орду менен конфискацияланабы?
Бурулайды бычактатып, аялынан бычак жеген Сарчаев ИИМ менен соттошот
Фоторепортаж — Президент Сооронбай Жээнбековдун Түркмөнстандын Президенти Гурбангулы Бердымухаммедов менен расмий жолугушуусу болду
Тажикстанда 20дан ашуун түгөй «бала соодалоого» айыпталууда
Эмил Эсеналиев: «Камерада башка, жашоодо башка адаммын»
Сооронбай Жээнбековду Түркмөнстанга коштоп кеткендер. Тизме
Атамбаев Дүйнөлүк көчмөндөр оюндарына чакырылган жок
Экотехинспекциянын маалымат катчысы жетекчиликке каршы пикетке чыкты
Бердымухамедов Жээнбековду Ашхабаддын борбордук аянтынан тосуп алды
Улуттук банк: элдин колунда мынча көп акча болуп көргөн эмес
Коркунуч келтиргендерден кутулсак болот
Дарек: Бишкек шаары, Эркиндик бульвары №45 тел: +996 553 43 35 00